Auguste van Werveke

Den **Auguste-Léopold van Werveke**, gebuer den 2. August 1866 am Gronn, a gestuerwen den 30. Januar 1927 an der Stad Lëtzebuerg, war e lëtzebuergeschen Architekt, Zeecheprofesser a Moler.

Hie war 1893 Grënnungsmember vum Cercle artistique de Luxembourg a krut 1907, zesumme mam Jean Curot, de Prix Grand-Duc Adolphe.

Hie war de Papp vum Gust van Werveke an de Brudder vum Geolog Leopold van Werveke an dem Historiker Nicolas van Werveke.

## Säi Liewen
Den Auguste van Werveke huet am Stater Kolléisch geléiert. Duerno goung hien op d*[[Kunstakademie Düsseldorf]]* an 1893 op d**[[École française de Rome|École française]]'' zu Roum. Dat selwecht Joer gouf hie ''Chargé de cours'' an der [[Lycée des arts et métiers|Handwierkerschoul]] an der Stad an [[1901]] am Kolléisch, wou hien de [[Michel Engels]] ersat huet.

[[1902]] huet hie seng ''Maîtrise de dessin'' gemaacht a krut dunn eng Nominatioun als Zeecheprofesser am ''[[Lycée de garçons de Luxembourg|Gymnase]]'' an der Stad. [[1919]] gouf hien Zeecheprofesser an der Stater Handwierkerschoul.

== Säi Wierk ==

=== Säin architektonescht Wierk (Auswiel) ===
*D'[[Aarbechterkolonie]] zu [[Stengefort]]
*D'Primärschoul zu [[Gréiwemaacher]]
* 1925 hat hien de Plang gemaach vum Ausstellungspavillon vun de lëtzebuergesche Rousenziichter op der ''Exposition Internationale des Arts Décoratifs'' zu Paräis.

=== Säi kënschtlerescht Wierk ===
Den Auguste van Werveke huet eng Rëtsch Wierker gemaacht, déi niewent dem kënschtlereschen och nach e groussen dokumentaresche Wäert hunn. Hien huet [[Aquarell]]en, [[Pastell]]en a [[Fiederzeechnung]]e vun de pittoresken Ecker aus dem [[Lëtzebuerg (Land)|Land]] an der Stad gemaacht.

===Galerie===
<gallery>
Auguste van Werveke - Vue de la Corniche depuis le Grund - 1888.jpg|Vue op d'Corniche vum Gronn (1888)
Auguste van Werveke - Partie dans le Grund - 1898.jpg|Partie dans le Grund (1898)
1899 - Concours international de chant et festival - Union dramatique.jpg|Illustration pour un livret-programme de l'[[Union dramatique]] (1899)
Auguste van Werveke - Esch-sur-Sûre.jpg|Esch-Sauer
Auguste van Werveke - Rue de l'Église, Esch-sur-Sûre.jpg|Rue de l'Église, Esch-Sauer
Auguste van Werveke - Rue des Tisserands.jpg|Rue des Tisserands
Auguste van Werveke - Melusina.jpg|Melusina
</gallery>

== Fondatioun==
[[2002]] huet dem Auguste van Werveke seng Duechter Anita testamentaresch eng [[Stëftung|Fondatioun]] grënne gelooss, d**Fondation Auguste van Werveke-Hanno*, déi Bourssen un Architektur- oder Konschtstudente vergëtt.

== Literatur ==
* Anonym, 1998. *Gedenktage: Auguste van Werveke, 30. Januar.* Lëtzebuerger Journal 1998, 30. Januar, S. 15.
* Regard sur deux siècles de création et d'éducation artistiques au Luxembourg, réalisé par l'Association des professeurs d'éducation artistique de l'enseignement secondaire et supérieur, S. 98-99, Imprimerie Saint-Paul, 1987, ISBN 2-87963-000-2
* Lang, C., 1967. *Le personnel de l'enseignement secondaire et supérieur du Grand-Duché de Luxembourg, 1839-1922. Travail statistique de Félix Heuertz (1922), complété par Charles Lang (1967).* Publications du Ministère de l'Éducation nationale, Luxembourg, S. 1-125 (van Werveke Auguste, S. 117).
* [[Pierre Gilbert (Architekt)|Gilbert, P.]], 1986. *La capitale et ses architectes: illustration critique de l'architecture dans la métamorphose d'une ville en un siècle.* Institut grand-ducal, section des arts et des lettres, 222 S. Imprimerie Saint-Paul. [[Lëtzebuerger Nationalbibliothéik|BNL]] LB 1061, S. 161
* [[Robert Philippart|Philippart, R.]], 2007. *Luxembourg. Historicisme et identité visuelle d'une capitale.'' 207 S. éditions saint-paul. ISBN 978-2-87963-694-8, S. 119

## Kuckt och
* Lëscht vu lëtzebuergesche Konschtschafenden

## Um Spaweck